སློབ་ཆུང་དུས་རིམ་གྱི་བྱིས་པ་ལ་གཏན་ཚུགས་སུ་ཆགས་པའི་གཤིས་ཀ་ཞིག་ད་དུང་གྲུབ་མེད་པར་བཤད་ལ།བཟོ་བཅོས་དང་འགྱུར་བའི་རང་བཞིན་ཆེན་པོ་མངའ་བས།སློབ་གསོའི་ཐབས་ཤེས་ནོར་འཁྲུལ་ཅན་གྱིས་བྱིས་པའི་གཤིས་ཀ་ལ་གས་ཆག་ཚབས་ཆེན་བཟོ་སྲིད།དཔེར་ན།ཉེ་འཁོར་གྱི་མི་ལ་ཡིད་རྟོན་དབེན་པ་དང་སེམས་རྒྱུད་ཕྲག་དོག་ཅན།གཞན་ལ་མི་དོ་སྙམ་པའི་རང་དམན་ལྟ་བ་ཡོད་མཁན།ཁེར་ཧྲེང་ལ་མོས་མཁན།བྱིས་པ་གཞན་དང་འབྲེལ་འདྲིས་ལ་མི་དགའ་མཁན་སོགས་མང་བོ་མཆིས།བྱིས་པའི་གཤིས་ཀ་ལ་གས་ཆག་ཤོར་ན་སློབ་སྦྱོང་ལམ་སྣེ་ལ་གས་ཆག་ཤོར་བ་མ་ཟད།བྱིས་པའི་མི་གཤིས་འཚར་གྲུབ་ལའང་གས་ཆག་ཤོར་སྲིད་པས།ཁྱིམ་བདག་ཚོས་ངེེས་པར་གཙིགས་ཆེན་ལ་འཛིན་དགོས་པའོ།།